Rikunarita-ORG/Wikinium huggingface dataset:
# Yunaitid Kindom

|  |
| --- |
| **Yunaitid Kindom a Griet Britn ah Nadan Airilan *United Kingdom of Great Britain and Northern Ireland |
|

|  |  |
| --- | --- |
|  |  |

 |
|  |
| *God Save the King* |
|  |
| **Jinaral Infamieshan** |
| Kiapital: | Landan |
| Ofishal langwij: | Ingglish |
| **Adminischrieshan** |
| Govament: |  |
| • Manaak: | Charles III |
| • Praim Minista: | Keir Starmer |
| Ieria: | 242 495 km² |
| Papilieshan: | 67 596 281(2022) |
| Densiti: | 279 |
| **Adaels sitn** |
| Koransi: | Pong stoerlin (GBP) |
| Kaalin kuod: | +44 |
| ISO 3166 kuod: | 826 / GBR / GB |
| Intanet TLD: | .uk |  |

Di **Yunaitid Kindom**, ofishali di **Yunaitid Kindom a Griet Britn ah Nadan Airilan**, a savrin konchri we de aafa di naatwes kuos a kantinental Yuurop. A wah ailant nieshan, we mekop a Griet Britn, di naatiis paat a Airilan, ah nof ada likl ailant. Apaat frah di lan baada we Nadan Airilan ab wid di Ripoblik a Airilan, di nieshan sorong bai di Atlantik Uoshan, di Naat Sii, di Ingglish Chanil, ah di Airish Sii. Di bigis ailant, Griet Britn, kanek wid Frans bai di Chanil Tonil adawaiz nuo az di Chonil.

Di Yunaitid Kindom a yuuniteri stiet we mekop a fuo konchri: Ingglan, Nadan Airilan, Skatlan, ah Wielz. Igoban bai wah paalimenchri sistim, ah di siit a gobament de ina Landan, bot deh ab chrii ada nashinal adminischrieshan ina Belfaas, Kaadif, ah Edinboerg. Di Yunaitid Kindom a kanstityuushanal manaaki, wid Charles III az di ed a stiet. Di nieshan ab fuotiin uobasii terichri, we lefbak ina 1992 frah di British Empaya, we weh kanchuol aalmuos kwaata a di lan soerfis a di wol, - di bigis empaya ina ischri. British influens kiah fain ina di languij, kolcha, ah liigal sistim a nof a di faama kalani. Kwiin Elizabeth a stil di ed a di Kamanwelt a Nieshan, an di ed a stiet fi di wuola di Kamanwelt konchridem.

Di Yunaitid Kindom a divelop konchri, wid di fif (naminal GDP) ar sixt (PPP) bigis ikanami ina di wol. Iwena di fos konchri fi indoschrialaiz, ah yuus fi ron di wol az di muos powaful konchri ina di 19t ah 20t senchri. Anfaachinetli, kaaz a tuu wol waar, ah di diklain a di empaya ina di sekan aaf a di 20t senchri di ruol we iyuus fi plie ina gluobal afier jraadong. Stil, di Yunaitid Kindom a chrang powa wid chrang-chrang ikanamik, kolchral, milichri ah politikal influens ah a wah mieja nyuuklier powa, wid di sekan ar tod ayis difens bojit ina di wol. Di konchri a forma memba a di Yuropiyan Yuunian, an ab a poermanent siit pah di Yunaitid Nieshan Sikyuoriti Kongsl, ah memba a di G8, NATO, OECD, WTO, ah di Kamanwelt a Nieshan.